Title: Opiskeluinfo (kirja)
Course: Monikulttuurisen työyhteisön johtaminen sosiaali- ja terveysalalla (0,5 op) > Section: Opiskeluinfo

Opiskeluinfon materiaalit ovat koottu tähän kirjaan.
Pääset tarkastelemaan lukujen sisältöä klikkaamalla otsikkoa.
Ollessasi kirjan sisällä, voit edetä luvusta toiseen myös selaimen alareunasta löytyvillä nuolinäppäimillä.
Linkit kirjan sisällä avautuvat uuteen selainikkunaan.

Koulutuksen tiedot ja tekijänoikeudet

Koulutuksen tiedot

- Koulutus sopii erityisen hyvin esihenkilöille, joiden työyhteisöön kuuluu maahanmuuttajataustaisia sairaanhoitajia ja -opiskelijoita.
- Koulutus järjestetään suomen kielellä, mutta pieni osa oppimateriaaleista ovat englanninkielisiä.
- KulttuuriOsaaja-hankkeessa tehdyt videot ja podcastit eivät sisällä tekstitystä.
- Koulutuksen laajuus on 0,5 opintopistettä (op), joka vastaa 14 osallistujan työtuntia.
- Suosituskesto koulutukselle on 3-4 viikkoa, jos se on tarkoitus suorittaa työn ohessa.
- Toteutettaessa täysin itsenäisesti suoritettavana verkkokoulutuksena, voi opiskelu tapahtua henkilökohtaisen opiskeluaikataulun mukaisesti yli organisaatiorajojen.

Tekijänoikeusasiaa

- KulttuuriOsaajaksi! sosiaali- ja terveysalalla-koulutukset ovat laadittu osana Euroopan Sosiaalirahaston (ESR) rahoittamaa KulttuuriOsaaja-hanketta, joka jatkaa toimintaa KulttuuriOsaaja-verkostona hankkeen päätyttyä.Koulutusten sisältö on suojattu CC BY-NC-ND 4.0 –lisenssillä. Voit jakaa aineistoa seuraavilla ehdoilla:
  - Mainitse lähde ja tekijät asianmukaisesti
  - Et voi käyttää aineistoa kaupallisiin tarkoituksiin
  - Et voi jakaa muokattua aineistoa

Osaamistavoitteet

Koulutuksen jälkeen

- osaat määritellä kulttuuriin liittyviä keskeisiä käsitteitä ja ymmärrät, että kaikilla maahanmuuttajataustaisilla sairaanhoitajilla ja sairaanhoitajaopiskelijoilla on ainutlaatuinen kulttuurinen tausta.
- tunnistat millaisia haasteita maahanmuuttajataustaiset sairaanhoitajat ja sairaanhoitajaopiskelijat kohtaavat työssä ja harjoitteluiden aikana ja
- ymmärrät miten nämä haasteet voivat vaikuttaa oppimiseen ja integraatioon sotealalla.
- tunnistat oman roolisi positiivisen ilmapiirin luomisessa ja ylläpitämisessä.
- osaat reflektoida omaa kulttuurista osaamistasi ja tunnistat alueita, joita voit vielä kehittää.

Henkilökohtaiset oppimistavoitteet

- Pohdi oppimistavoitteitasi suhteessa koulutuksen osaamistavoitteisiin sekä rooliisi monikulttuurisen työyhteisön esihenkilönä nyt tai lähitulevaisuudessa.
- Laadi itsellesi 1-3 oppimistavoitetta ja päivitä niitä aloittaessasi uuden teeman opinnot.

Avuksi oppimistavoitteiden asettamiseen

- Mikä sai sinut kiinnostumaan koulutuksesta?
- Millaista monikulttuurista johtamisosaamista tunnistat tarvitsevasi?
- Mitä osa-aluetta kulttuurisesta osaamisesta haluaisit erityisesti kehittää?
- Millaista osaamista koet tarvitsevasi maahanmuuttajataustaisen työntekijän tai opiskelijan kielitaidon kehittymisen tukemiseen?
- Millaista tietoa tarvitset liittyen eri kulttuuritaustaisten työntekijöiden perehdyttämisestä ja opiskelijoiden ohjaamisesta?

Koulutuksen aikataulu

Opiskeluaikataulu

- Teema 1. Esihenkilön kulttuurinen osaaminen (4 t / viikko)
- Teema 2. Monikulttuurisen työyhteisön johtaminen  (6 t / viikko)
- Yhteenveto ja loppukoe (4 t / viikko)

Mikäli suoritat koulutusta töiden ohessa, on realistista asettaa itselle aikataulu, jossa suoritat yhden teeman opinnot viikon aikana.

Koulutuksen järjestäjä voi määrittää tarkemman opiskeluaikataulun ja vastaa osallistujien informoinnista.

Koulutuksenne rakenne

Koulutuksessa on kolme teemaa: Esihenkilön kulttuurinen osaaminen, Monikulttuurisen työyhteisön johtaminen sekä Yhteenveto ja loppukoe.

Koulutuksen teemoissa toistuu sama rakenne, jota korostetaan myös kuvakkeilla (suurennuslasi, paperi, puhekuplat ja lomake):

- Itseopiskelumateriaaliin perehtyminen (suurennuslasi)
- Itsenäinen oppimistehtävä (paperi) tai keskustelutehtävä (puhekuplat)
- Itsearviointi ja palaute (lomake)

Koulutuksen järjestäjä määrittää suoritetaanko koulutuksessa itsenäiset oppimistehtävät vai keskustelutehtävät sekä vastaa osallistujien informoinnista.

Koulutuksen arviointi

KulttuuriOsaajaksi!- koulutuksia ei arvioida numeerisella arvosanalla. Hyväksytyn suoritusmerkinnän ja/tai osallistumistodistuksen saa, kun kaikki koulutukseen kuuluvat oppimistehtävät on suoritettu.

Osaamista osoitetaan oppimistehtävillä, itsearvioinnilla ja palautteella. Osaamisen arviointia tapahtuu koko koulutuksen ajan.

Jokaisessa teemassa tehdään itsearviointi ja annetaan palautetta, johon koulutuksen järjestäjä voi halutessaan reagoida jo koulutuksen aikana.

Koulutuksen järjestää määrittelee, miten osallistumistodistus toimitetaan koulutuksen hyväksytysti suorittaneille.

Orientaatio MOOC-opiskeluun

Voit halutessasi katsoa virtuaalisen tuturoinnin tämän luvun sisällöstä. Lyhyessä videossa (14 min) käydään läpi myös Kirja ja Keskustelu-aktivitetin käyttämistä koulutuksessa. Voit katsoa videon TÄÄLLÄ!

Osiosta saat vinkkejä opiskeluun!

- KulttuuriOsaajaksi! sosiaali- ja terveysalalla-koulutukset perustuvat MOOC:n (Massive Open Online Course) perusajatukseen.
- MOOC-koulutus järjestetään verkossa isoille ja avoimille ryhmille.
- Opiskeleminen tapahtuu pääsääntöisesti  itsenäisenä verkko-opiskeluna.
- Koulutuksen järjestäjällä on mahdollisuus ottaa koulutukseen mukaan myös yhteisöllistä työskentelyä.

Olemme keränneet sinulle vinkkejä opiskelemista varten. Toivottavasti niistä on sinulle apua! Pyydä tarvittaessa apua koulutuksen järjestäjältä, jos et löydä vastauksia alustalta tai virtuaalitutorointi-tallenteista. Vinkkehin kannattaa tutustua jo ennen opiskelun aloittamista, mutta niihin on hyvä palata myös koulutuksen aikana!

Itsenäinen opiskelu

Vinkkejä itsenäiseen opiskeluun!

Verkko-opiskelua varten huolehdi seuraavista asioista:

- tiekoneesi tai mobiililaitteeseesi (tabletti, puhelin) on toimiva ja niissä olevat ohjelmat ovat ajan tasalla
- sinulla on mahdollisuus kuunnella ja katsella itseopiskelumateriaalia
- sinulla on ergonominen työskentelypiste, jossa voit opiskella rauhassa
- sinulla on aikataulu- ja opiskelusuunnitelma. Opiskelun tueksi on tehty orientaatiokuva, jossa on hahmoteltu teemojen aikataulua.
- pidät riittävästi taukoja opiskelun parissa, jotta ehdit sisäistää opiskelemaasi materiaalia
- olethan tietoinen koulutuksen osaamistavoitteista ja omista oppimistavoistasi?

Jokainen teema on pitkälti itseopiskeltava. Muista lukea huolellisesti läpi ohjeet eri oppimisaktiviteettien käyttämisestä. Perehdy hyvin tehtävänantoihin ja toimi niiden mukaisesti. Oppimistehtävien tekemistä varten lue tehtävänanto huolellisesti lävitse ja toimi ohjeiden mukaisesti. Mikäli tarvitset lisäapua itseopiskelussa, olethan yhteydessä koulutuksen järjestäjään.

Oppimisen iloa ja uusia oivalluksia itsenäiseen työskentelyyn!

Koulutuksessa käytettävät työkalut

Mikä on Moodle?

- Moodle on verkossa oleva oppimisympäristö, jota käytetään koulutuksen kotisivuna, jonne on lisätty koulutuksen materiaalit, linkit, tehtävät ja erilaiset aktiviteetit oppimisen ja vuorovaikutuksen tueksi. Moodle-oppimisympäristössä koulutuksen järjestäjä voi arvioida ja antaa palautetta tehtävistä sekä toteuttaa suoritusten seurantaa.
- Moodlea voi käyttää millä tahansa tietokoneella, jossa on internet. Suositeltavia internetselainohjelmia Moodlen käyttöön ovat Mozilla Firefox tai Google Chrome. Ei-suositeltavia selaimia ovat Internet Explorer (Windows-käyttäjät) ja Safari (Mac-käyttäjät), joiden käytössä on ollut ongelmia muun muassa tiedostojen lataamisessa. Mobiilisovellukset ovat saatavilla Android ja IOS-laitteille.
- Netistä löytyy paljon erilaisia oppaita Moodlen käyttöön. Huomioithan, että Moodlen käyttäjänäkymä voi eri versioissa olla hieman erilainen eikä koulutuksessa ole välttämättä kaikkia ominaisuuksia käytössä. Moodlen peruskäyttöön saat vinkkejä teemojen virtuaalitutoroinnissa.

KulttuuriOsaaja-koulutuksissa hyödynnetään ainakin seuraavia Moodlen aineistoja ja aktiviteetteja:

- Kirja
- Keskustelualue
- Tehtävä
- HotSpot (H5P - interkatiivinen sisältö)
- Tentti
- Palaute

Muut työkalut

- Kaikki dokumentit pyritään jakamaan Pdf-muodossa, joten sinulla täytyy olla ohjelma, jolla voit avata Pdf-dokumentit.
- Omat oppimistehtävät, myös keskustelutehtävät, kannattaa ensin laatia esim. MS Wordissa. Tällöin esimerkiksi tehtävän jäädessä kesken, ei aloitettu vastaus pääse katoamaan esim. aikakatkaisun vuoksi.
- Mikäli tallennat itsellesi myös toisten osallistujien tuotoksia esimerkiksi keskustelualueelta, niihin sovelletaan samaa CC BY-NC-ND 4.0 lisenssiä kuin muihinkin oppimateriaaleihin.
- Koulutuksessa oppimismateriaaleina on paljon videoita ja podcasteja. Varmista, että sinulla on mahdollisuus katsella ja kuunnella niitä internetissä. Ne eivät vaadi erillisten ohjelmien lataamista tai käyttöä.

Muista tallentaa tehtäväsi ja haluamasi materiaalit itsellesi, sillä Moodle-alustat eivät yleensä ole auki kuin määrätyn ajan. Koulutuksen järjestäjä ilmoittaa, kauanko materiaalit ovat koulutuksen päätyttyä saavutettavissa.

Netiketti

Netiketti KulttuuriOsaajaksi! sosiaali- ja terveysalalla-koulutusten keskustelualustoilla toimiessa

Hyvät tavat kunniaan:

- Ole avoin, kohtelias ja aktiivinen.
- Kuuntele ja pyri ymmärtämään muita.
- Älä julkaise sellaista, mihin et haluaisi törmätä tulevaisuudessa.
- Älä kirjoita sellaista, mitä et voisi sanoa vastaanottajille kasvotusten.
- Jakaessasi materiaalia, huomioi tekijänoikeus.
- Jos teet virheen, pyri korjaamaan se itse heti.
- Olethan tarkkana siitä, että et huomaamattasi jaa salassapidettäviä tietoja liittyen esim. työntekijöihin, potilastapauksiin tai ohjattaviin opiskelijoihin.
- Tarkista oman organisaatiosi ohjeet sosiaalisessa mediassa toimimisesta, joista voi saada vinkkejä kuinka toimia ammattilaisena somessa.

KulttuuriOsaajat eivät hyväksi rasistisia tai loukkaavia kommentteja ja sellaiseksi tulkittavat julkaisut pyritään poistamaan alustalta mahdollisimman pian! Mikäli alustalla on mielestäsi loukkaavaa viestintää, ole yhteydessä koulutuksen järjestäjään.

Motivaatiopulaa tai ongelmia oppimisessa?

Vinkkejä motivaatiopulaan!

- KulttuuriOsaajaksi! sosiaali- ja terveysalalla-koulutukset ovat tarkoitettu täydennyskoulutuksiksi, jotka suoritetaan työn ohessa.
- Mikäli koulutuksen aikana iskee motivaatiopula, kokeile olisiko alla olevista vinkeistä sinulle hyötyä:
  - Kirkasta oman toiminnan arvot! Mieti miksi koulutukseen osallistuminen on sinulle tärkeää ja hyödyllistä. Miten koulutus edistää lyhyen ja pitkän aikavälin tavoitteiden toteutumista. Kiireen keskellä kokonaiskuvan hahmottaminen saattaa hämärtyä, joten voi olla hyvä tarkastella asiaa laajemmasta näkökulmasta. Kokemus koulutuksen ja oppimisen merkityksellisyydestä on tärkeää.
  - Tavoitteiden asettaminen. Koulutuksella on tietyt osaamistavoitteet. Ne voivat tuntua laajoilta ja isoilta, joten pilko tavoitteet teema- tai vaikkapa tehtäväkohtaisesti. Voit myös asettaa jokaiselle opiskelupäivällesi tai osa-aikaiselle opiskelupäivälle tavoitteet. Näin opiskelusta tulee selkeämpää.
  - Aikataulutuksen tekeminen. Kiinnitä huomioita koulutuksessa annettuihin päivämääriin ja huomioi ne työvuorotoiveissasi, jos se on mahdollista. Jaa tarvittaessa itseopiskelumateriaalia tai tehtäviä itsellesi vielä pienempiin aikatauluihin. Hyötyisitkö to do-listoista?
  - Tunne päivärytmisi. Tunnista mihin aikaan päivästä olet virkeimmilläsi. Pystytkö rytmittämään päivää siten, että teet haastavimmat tehtävät silloin?
  - Muista palautuminen ja taukojen merkitys! Uni ja tauot ovat ensiarvoisen tärkeitä.
  - Tee opiskelusta hauskaa! Voitko valita oppimisympäristöä missä opiskelet tai voitko opiskella yhdessä muiden koulutuksessa olijoiden kanssa? Voitteko sopia yhteisiä päiviä tai tunteja jolloin opiskelette tiettyä teemaa etänä tai kasvotusten ja pohditte teemaan liittyviä tehtäviä?
  - Hyödynnä koulutuksen järjestäjän tarjoamaa tukea ja keskustelualustoja.

Vilppi

Vastuullinen koulutukseen osallistuja ei tee vilppiä, eikä edistä muiden vilppiä! KulttuuriOsaaja toimii rehellisesti ja antaa itselleen ja muille osallistujille mahdollisuuden hyvään oppimiseen. Koulutuksessa vilppiä on mikä tahansa epärehellinen toiminta, jonka avulla osallistuja yrittää antaa väärän kuvan omasta ja/tai toisen osaamisesta pyrkimyksenä vaikuttaa oppimistehtävän hyväksymiseen ja sen arviointiin. Vilppi on kaikissa muodoissaan kiellettyä koulutuksen kaikissa vaiheissa.

Esimerkkejä vilpistä ovat:

- plagiointi, sepittäminen, havaintojen vääristely ja anastaminen ovat vilppiä (ks. Tutkimuseettinen neuvottelukunta).
- toisen osallistujan oppimistehtävän kopioiminen ja käyttäminen omana suorituksena
- oppimistehtävän ostaminen toiselta osallistujalta tai muulta ulkopuoliselta taholta
- oman oppimistehtävän antaminen toisen osallistujan käyttöön tietäen, että tämä esittää sen omana suorituksenaan

Vilpistä ilmoittaminen

- Jos osallistuja havaitsee tai epäilee toisen osallistujan syyllistyneen vilpilliseen toimintaan, hän voi ilmoittaa välittömästi asiasta koulutuksen järjestäjälle. Ilmiantoa ei voi tehdä anonyymisti, mutta ilmianto käsitellään aina luottamuksellisesti. Nimettömiä ilmiantoja ei tutkita. Osallistujalta pyydetään tarvittaessa tarkempi selvitys hänen havaitsemastaan, toisen osallistujan vilpillisestä toiminnasta.

Teema 1. Esihenkilön kulttuurinen osaaminen

Siirryt teeman 1 -osioon klikkaamalla TÄTÄ !

Teema 2. Monikulttuurisen työyhteisön johtaminen

- Siirryt teeman 2 -osioon klikkaamalla TÄTÄ!

Yhteenveto ja loppukoe

Siirryt Yhteenveto ja loppukoe -osioon klikkaamalla TÄTÄ!